《忆神童歌》
宋代·白玉蟾

高怀落落如可羁，芳辞葳蕤谁摘奇。
我独一览如醉痴，恨不快覩紫芝眉。
望美人兮天一涯，面不相识心相知。
青牛不跨策蒺藜，金波停饮忘醇醨。
句高耿耿横虹霓，列星北斗不敢辉。
玄猿号木骥缩蹄，霜鹘挛翼鬼神悲。
天籁自鸣非嘘吹，肯与蛙蚓湫污泥。
何当握手谈玄机，蟠桃未熟香难期。
金牌玉字空陆离，碧云谩锁骞林枝。
谪籍尘寰辞玉墀，凡埃俗气非所宜。
世缘未了如沸糜，徒将姹女媒婴儿。
丹霄玉诏何时飞，青鸾久约宴瑶池。
他年骑鹿相追随，玉笥山前同採芝。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。